'ક્રાંતિ'ના મુખ્યાલયમાં પિંકી શાંતિપૂર્વક આવે છે. તેના વાળ નાનાં છે. છોકરાના વાળ હોય એટલાં નાના. હમણાં થોડી જ વાર પહેલાંના એનાં લાંબા ઘટ્ટ વાળ મને યાદ છે, જે ચંદ્રમુખીનાં વાળની જેમ દેખાતાં હતાં. છતાંય તે તેના સુંવાળા વાળની લટો સાથે આવી પહોંચી છે, જેમાં તેની સુદ્રઢતા અને નિશ્ચયની ઝલક જોવા મળે છે. હું ભાગ્યે જ કોઈ એવી યુવતીને મળી છું, જે તેના ટૂંકા વાળ સાથે પણ એટલી જ સુંદર લાગતી હોય, જેટલી લાંબા વાળ સાથે લાગતી હતી. તે મારી સામે જુવે છે અને એક સ્મિત આપે છે. એવું સ્મિત, જે મારા મતે, માત્ર નસીબદાર તથા બળવાન શખ્સને જ પરવડે તેવું હતું. કારણ કે આવી સુંદરતાને તો સુરક્ષા વચ્ચે સંતાડીને રાખવી જોઈએ, નહીં તો તે લોકોના દિલ તોડી શકે છે.